III  HIRVOUDOU HA PEDENN  Dar barz Taldir  Va halonig ennon a zo oll ankeniet,  Pa welan Breiz-Izel, va bro muia-karet.  Gwallgaset gand tud fall, enebourien peb mad…  O Doue, pebez kalonad !  Hag e klaskont taga gand kalz hardiziegez,  Pez zo gwella e Breiz : He hiziou hag he yez,  Evid mouga êsoh feiz kreñv an Arvoriad…  O Doue, pebez kalonad !  O gweled a reer stank dre hentchou Breiz-Izel,  O hoapaad ar Vreiziz, o  hredennou santel,  O teuler dismegañs war gement a zo mad…  O Doue ! pebez kalonad !  Gwazed kreñv mêziou Breiz, leun-bar ho kwazied  Euz gwad yah on tadou, ar Vreiziz ken brudet,  Pegeid choaz e chomo serret ho taoulagad !  O Doue, pebez kalonad !  Arzur, Marzin, Lez-Breiz, savit euz ho peziou !  Embannit ar brezel7, Bretoned a-strollou  A ziredo gand pres, a stourmo evid mad !  O Doue, klevit va mennad !  Kement a hoantaom : frankiz ha lealded  A lammer tamm-ha-tamm digand ar Vretoned ;  Enebom, kenvroiz, unanet er stourmad.  O Doue, klevit va mennad !  O va Zalver Jezuz, Doue ar Vretoned,  Pegeid ouzom eta vefoh-hu kounnaret ?  Roit ar peoh, ni ho ped, chwi hag a zo ker mad !  O Doue, klevit va mennad !  Itron santez Anna, mamm-goz ar Vretoned,  7